
Püks mekavik dalabons buädi gretik love püks netik. Kanoy dalärnön 
onis vifikumo, bi gramat binon fasilikum, е bi bumäd vödas binon потік. 
Samo studans gudik kanons dalärnön gramati Volapüka ünü vig bal. Vöds 
Volapükik binons boso fikulikums ad lärnön, ab medü tidodem gudik, vöds 
Volapüka palärnons vifikumo yufü reids progedik. Hiel Louis de Beaufront 
äsagom, das kanoy lärnön püki mekavik ünü tim brefik, ab das dageb püka 
somik pö dinäds alsotik lifa neodon timi lunikum, igo yelis ad reafön. 


Bi pluamanum obas espikobs püki te bali dü lif lölik; bi enotodobs 
tikamagotis obas dub setils patik, pük netik obsik eflunon gebi pükik valemik 
obas. E binon otos tefü püks netik valik. Рік alik dalabon patis lönik oka. 
Binos veratik ad sagön, das tikobs ma püks netik obas. Ab ven spikobs medü 
pük mekavik, no dalobs dunön somikosi. Balido, no mutobs glömön, das vöd 
alik püka mekavik dalabon sinifi te bali. Vöd pükas netik suvo dalabon sinifis 
difik. Sekü atos, mutobs sevön sinifi vöda alik, keli gebobs. Telido, mutobs 
notodön sinifi kuratik tikamagotas obsik. No kanobs klotön onis me vöds 
lomänapüka, bi vöds at suvo binons nensiämiks. Ed ekö säkäd gretik pro 
mödikans. Мо binos ai fasilik ad notodön siämi kuratik vödas fa obs 
pespikölas. Ven spikobs püki mekavik, pato Volapüki, по gebobs vödis so 
mödikis ad notodön tikamagotis äsä dunobs me püks lomänik, seko sets binons 
brefikums ka uts lomänapüka. Pro mödikans, fäg ad notodön sinifi kuratik 
medü mekavapük binon fikulik kodü flun püka netik. Ekö lekan ad gudükön 
love yels. Fümiko el Louis de Beaufront egidetom, ven äsagom, das kanoy 
lärnön stababumädi ріка mekavik mu vifiko, ab das geb опа pö dinäds valik 
binon fikulikum, e kanon dulön dü yels mödik büä ebemastoy skili tefik at. 


Ofövob dini nitedik at ün mul okömöl. / 


Valikosi Gudikün sedom Oles Rept 

TIMO PEFLÖDÖL 
(fa Frank Roger) 


Man näi ob pö bötädöpatab äflekom kapi süpo obe, ed äsagom: 

„Ekö bos, keli vilob sagön ole. Enu edunob stunabiki tuvedoti 
nolavik. Pos yels mödik vestigas töbidik, ekanob fino sävilupön kaeni 
аа stöpön flumi tima. Atos obinos jenot leveütik tefü nolav jenava.” 


„Vero-li?” ägespikob ome plüto. „Egetob magädi gudik. 
Jonolös obe, begö! vio dunol osi.” 


„Säkäd nonik.” 


Tän man äjinom meditön, älogedom lü logs oba, ed äsagom 
balugiko: „Ekö! Eflödob timi!” 


„Вепё! Kio kanoy-li дебӧп kaeni at, e mögis kisotik lofon-li? 
„Eflödob timi,” edönuom, ab ililom-li säki obik? 


Äsäkob оте säkis anik mödikum, ab alna ädönuom: ,„Eflödob 
timi.” 


Älemufükölo jotis, ägolob lü tvalet, ed äsä ägekömob, 
äküpedob, das man no ga imufom. 


Fädo älilob оті, kel äsagom ai dönu: „Eflödob timi” mane flanü 
nedetik oma. 


Äklülados obe, das flödakaen omik ilabon nitedi miedik, е по fe 
öbinon jenot leveütik, keli ispetom datuvan ota. 


gaoaggagaggaag 
NEDÖB BINON. . . 


Ven mot logof ini logils putüla nulo pemotöla 

УОГАРОКАГАОКОТЕМ 


Spuns tel fulü Linglänapük, 
1 bosil Nedänapüka, 
Bos Litaliyänapüka; 

Sod Fransänik, äsi püka 
Kältanefa – пи migolöd 
Skilo lü bül, kel binon pat 
Deutänik; пи salolöd 
Polänapüko, e lü at 
Blinolöd pepi Spanyänik. 
Tofis teldeg läükolöd 
Vina Macaränik gudik, 
Me bos püka Singalanik; 
Hotenotik e Yapänik; 
Grikänapüka fe boso, 
Hebreya, latina poso. 
Lovegifolöd su migül 
Skandinänapükas anik, 
Rusänapüka neifatip. 
Ріка Telugud panemöl, 
(Te smalikünosi geböl); 
Stürülolöd kälöfiko 
Türkänapüki löpio. 

Fino lù kvisinöp vifo 
(Nögis flifik i zifao 

No glömolöd mälis zao!) 
Täno el Jleyeramagiv!! 
Kvisinolöd vali, e kük 
Ovedon läbo Volapük ! 





(Poedotil muadik at äpubon su pads gaseda Jveizänik ünü yel 1888. 

Esteifülob büo ad tradutön oni se Deutänapük rigik ini Volapük; ekö 

steifül оба lätik; spelob, das atna egleipob kuratikumo lani ota.) 
KONSÄL GUDIK 


Ad votafomön menis valik, primolös balido ad votafomön famüli. 

ТАУ LÜ DEUTÄN LOFÜDIK (1) 
(Fa hiel Robert Pontnau) 


FOSPIK 


„Vilol-li labön spodani іп Deutän Lofüdik?” äsäkom balan 
flenas oba. „Etuvob ladeti spodana su pad gaseda pro yunanef 
kobädimik Fransänik. Zif dalabon nemi fasiliko memoviki: 
Karl-Marx-Stadt, 


Bofans obas älabons spodani ot dü muls anik. 


Ün tim et, Deutän Lofüdik äbinon län lölöfiko nepesevöl; по 
ädabinon yum dipik vü on e vesüdäns, ed äpenoy nosi dö Deutän 
Lofüdik pläamü vöds anik noik. Atos egalükon nuläli oba. 


Äbinon nitedik ad reidön dö lif aldelik us e ad sedön ode 
potakadis. Leigüpo ägudükumob sevi obik Deutänapüka, keli 
älärnob, kobü latin, pö jul. 


Äsevob te nemödikosi dö Deutän Vesüdik, kiöpio itävob büo ko 
grup kejulanas. Ab bepenam dö Deutän Lofüdik fa spodan oba 
äbinon mödo fredimik, ka ädaliloy in Deutän Vesüdik. 


Seimna spodan oba ävüdom obi ad „visitön läni güik Deutäna 
Vesüdik.” Ädisinob ad tävön usio me tood ko flen-studan; ebo igetobs 
visumi, e mot oba no äneodof eli Renault 4, keli enu iremof: toodi 
smalik labü vifots kil äsi vif mödikün milmetas 104 a düp zao. 


Fa nunods lejekik dö län at peskanöl, mot obik (fat liedo 
ideadom) äproibof obe tävi, bi ikredof, das neai ögekömob, e das 
öbinob fanäböpäb us, ibä bü yels anik bumäd völa di Berlin igalükon 
kredi, das nek äkanon lüvön läni at. Te pos medam tidana obik latina, 
keli mot oba ädalestimof, pädalos obe ün yel 1966 ad tävön, sogü flen 
oba Fransänik, ini Deutän Lofüdik klänik. 


Täv da Fransän ädulon dü dels tel. Ün tim et ädabinon te 
toodaleveg bal mö zao milmets jöldeg suludü zif ‘Lyon’ Ämutoy 
pelön „büfiko jüs gepelam bumädifrädas.” Adel, lunüp pos gepel 
frädas at, peloy ai. Ün tim et, äbinon veg gudik, balugik; äbinons 
toods saidiko mödiks, ab säkäd äbinon ad reivön fledavabis mödik me 
tood obas nevifik. Älifädobs neiti pö lotidöp noludü zif Lyon; zif zü 
kel ya ün tim et äkanoy zivabön su ziveg veitik. 


Tü göd sököl, ämovabobs göliko, ab litasit mälvoltik tooda obas 
no ädalon obes ad vifiko vaibön bü solasülöpikam. 


No plu memob topi, kiöp älifädobs neiti telid, seimo pö lotidöp 
in Lefot Blägik nilü zifil : Freudenstadt. Valikos älogoton mödo 
lüxüödikum, ka zifs gedik, kelis jünu ilogobs. 


Tü del kilid ärivobs zifi lätik bü tatamied nemü “Hof.” 


Ün tim et, el “Но? äbinon zif gedik e nenlifik. Memob 
viktualaselidöpi smalik, kö ilärnob vödi Deutänapükik 
„Büchsenöffner.” (= bügimaifüköm), äsi logodajästi lügik jibötana 
sosus äseivof zeili täva obsik. 


MAGÄDS BALID 


Fino erivobs miedi it. Ämutobs benüpenön fometis alsotik 
mödik. Bürokrat kinik: zötam tolädabüra, monizötam, monicein (kobü 
flag ad kipedön fometis ad registarön onis pö poldabür topik), sur 
büfik, (keli neodobs ad zögedön tö Karl-Marx-Stadt). Ün tim et, 
ämutoy ceinön makis lul aldeliko; äbinon suäm mu smalik, kel 
äzunükon vesüdänanis. 


Se laodanunöms, igo in süts, liloy radioni Deutäna Lofüdik. 
Vilag balid, da kel ebeivegobs nemü ‘Gefell ägivon obes 


magädi „volafinik” plu Ка zifil ‘Hof’ doms gedik, süts pepavöl, tood 
bäldik : Škoda in parköp zänodik e saikul bäldik, kel ävabon dis rein 

primöl. Veg at ädulon jü toodaveg tö ‘Plauen; zif balid. No äbinos 
dakosäd mödik, ab no ispetobs osi, ibä us äbinon fin vega pro 
Deutänans Lofüdik; Deutän vesüdik pro ons äbinon valemo nerivovik. 
Toodaveg ädulon ai; dakosäd nemödik, too mödikum, Ка ispetob. 
Toodils mödik : “Trabant, suvo bäldiks, suvo nejäfidiks, kels ästadons 
flanü veg äküpälükons obis plu ka bels jönik fulü bims. 





Ekö zif ‘Plauen’ zänodagretik, lödateads balid kokretik 
nulädik, kels igo lä obs ün tim et pävätälons as bumäds jönikün; toods 
saidiko mödiks : els Wartburg, Trabant, Škoda, Moskvich e Volga. Ekö 
zänod zifa, kel isufon boumädi vemik. (Esagoy obe poso, das boums 
ai iflapons sütagulis). Ekö selidöps, kö päselons härbats e fluks, ab no 
fluks sulüdik; poodked lunik vabas fo bänsinöp - valikos älogoton 
bäldik leigodü Deutän vesüdik, ab doms gedik e zänodazif binon boso 
sümik zifes Fransänik ün tim et. 


Pos zif ‘Plauen’ primon toodaleveg, ab dalabon flani te bali - 
vegi telik: flan votik binon te luveg; klülabiko dakosäd nemödik no 
neodon plu ka vegi nomik, ed äbinos so jü zif : Zwickau. De Zwickau 
jü Karl-Marx-Stadt dabinon toodaleveg kösömik labü vegs fol se 
kokretablögs pefabriköl, kels noidons dis toodaluibs. Vif pämiedükon 
mö milmets tum a düp. Sekü vif nemödik tooda obik, no ikudob dö 
atos. Ab ün tim et no äkanob sevön, das poso övedos säkäd pro toodan 
alik, e das suno in län at vif su länavegs pömiedükon mö milmets 
jöldeg a düp. 

KARL-MARX-STADT 


Zif at notedon oki nen kosäd mödik; toods nejäfidik kösömik 
binons flanü süts, e dabinons doms bäldik gedik. Gasinalampads ve 
süts in harat bäldik stunükons obi, aniks otas igo glutons dü del. 
Doms pakälons te nino. Fasads binons gediks, e logoy nog dämi 
pekodöl fa krig. Jiedöps dabinons ve luyals. Suäm lektina e gasina 
binon nejerik, loatamon binon nemödik, seko kanoy spalön mesedi 
boso ad remön dinis votik. Ab klülabos, das loatamon nejerik at no 
saidon ad kälön domis. 

(Dili telid kanoy reidön in gased mula okömöl) 

DRIMS DRIMAS 
fa hiel John Redgwell 


Pötü motedazäl obik ägetob moni de famülans, me kel 
äremob legivotis mödikum poso. Ün neit pos motedadel, ädrimob, 
das binob in zif, e memob, das dabinon selidöp in süt cifik, kö seloy 
planis patik. (Nitedob vemo dö plans). No eplöpob ad lükömön lü 
selidöp at, bi igalikob! 


E galikölo, äkredob, das selidöp in drim jenöfo dabinon. 
Tefü pluamanum drimas, ven galikoy, suno konstatoy, das dins, 
kelis еЃовоу іп drim по binons jenöfiks, do stabü jenöf. Tefü selidöp, 
keli ilogob in drim at, äjinos obe, das vo dabinon ilogob oni 
drimölo. Pos minuts anik fino äkonstatob, das selidöp binon te 
selidöp drimik, e no dabinon jenöfo. 





Bü yels baltel, iplakob drimi bisarik dö deadanöp. Dü drim 
imemob deadanöpi äsif ibinob us büo; änolob luvegi kebik, 
mebastonis, igo bumotili boadik finodü luveg. Egalikölo päsuädob, 
das deadanöp vo dabinon in vol jenöfik, ed igo ikredob, das drim 
äbinon mem se lif büik! 


Ävätälob magedi at mödo, e fino äkludob, das drims atsotik 
binons jenöfo drims drimas! Äsäkob obi, kis binon-li rig drimas? 
Sienastöf ве vol jenöfik. Drimölo уе tikäl sumon dilis jenöfa e 
dönumeikon onis as magädis nulik. Samo, vilag, keli logoy drimölo 
kanon binädön me doms se süt, kö lödoy, se süt in vilag nilik, igo se 
zif, keli älogoy bü yels mödik e keli iglömoy. Drimölo, tikäl memon 
valikosi! Klu, drims geböfiko binädons me magäds se stad galik, ab 
kludob, das ömna tikäl drimöl memon i dinis se drims büik e 
meikon medü ons magädis nulik. Atos kodon kedoti onas in tikäl, 
seko egalikölo, kredoy, das magäds, kels binons fons drima, rigons 
de vol jenöfik! 


Drims drimas kanons binön bisariks, igo dredüköls, ab if 
oy, das rig onas no binon vol jenöfik u lif büik, ab te drims 
büik, dred nepubon, e kobü on müster ä blesir magäla. 





DIV КЕСА SALOMON (2) 


Po bels geilik dabinon kev legretik. Kev at% 
binon fulü diamoins glimik. Kev pagaledon Xø 
fa mans nämädik, fa gians. Dabinons magivan: z r. 
leskilik bevü oms, kels idalärnoms Іекапі somik 851 
ün timäds убпік, kü vol päpöpon te fa blägans, 

a ` 










г Kanoy ga kön, d — 7 [9 El Quartermain #ѕебгӣдот 
paaie Ab ins dit ~ || dokūmi pesleitöl se layet oka. / 4 
| Su оп äbinon vödem in 
Portugänapük, к 
i Binos nemuiko ~ 
bü yels deg, das 








Äbinob nog pö yag po provin nemü ;Mani 
pänemon ‘Sitanda-Kralja.’ Näst miserabi 
ti nos ad fidön us. Jib äbinon nesuvik. Ädeti 
bomis böda tönik, ki 


